ᱢᱮᱦᱥᱟᱱᱟ ᱦᱚᱱᱚᱛ

ᱢᱮᱦᱥᱟᱱᱟ ᱦᱚᱱᱚᱛ  ᱫᱚ ᱜᱩᱡᱽᱨᱟᱴ ᱯᱚᱱᱚᱛ, ᱥᱤᱧᱚᱛ ᱨᱮᱭᱟᱜ ᱓᱓ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱢᱤᱫᱴᱟᱹᱝ ᱟᱨ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱯᱟᱪᱮ ᱱᱟᱠᱷᱟ ᱨᱮ ᱢᱮᱱᱟᱜ ᱟᱠᱟᱫᱟ ᱾https://mehsanadp.gujarat.gov.in/ ᱦᱚᱱᱚᱛ ᱨᱮᱭᱟᱝ ᱥᱤᱨᱟᱹ ᱟᱹᱢᱟᱹᱞᱤ ᱫᱚ ᱢᱮᱦᱥᱟᱱᱟ ᱢᱩᱱᱥᱤᱯᱟᱞᱴᱤ ᱨᱮ ᱢᱮᱱᱟᱜᱼᱟ ᱾

 ᱴᱷᱟᱹᱣᱠᱟᱹᱱ 
ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱕᱖᱐᱐ ᱥᱠᱚᱭᱟᱨ ᱠᱤ.ᱢᱤ ᱾ ᱮᱛᱚᱢ ᱱᱟᱠᱷᱟ ᱨᱮᱫᱚ ᱵᱟᱱᱟᱥᱠᱟᱱᱛᱷᱚ ᱦᱚᱱᱚᱛ, ᱯᱟᱪᱮ ᱱᱟᱠᱷᱟ ᱨᱮᱫᱚ ᱯᱚᱴᱟᱱ ᱦᱚᱱᱚᱛ, ᱠᱚᱧᱮ ᱱᱟᱠᱷᱟ ᱨᱮᱫᱚ ᱚᱦᱚᱢᱫᱟᱵᱟᱫᱽ ᱦᱚᱱᱚᱛ, ᱥᱟᱢᱟᱝ ᱱᱟᱠᱷᱟ ᱨᱮᱫᱚ ᱥᱚᱵᱚᱨᱠᱟᱱᱛᱷᱚ ᱦᱚᱱᱚᱛ ᱟᱨ ᱠᱚᱧᱮᱼᱥᱟᱢᱟᱝ ᱨᱮᱫᱚ ᱜᱟᱱᱫᱷᱤ ᱱᱚᱜᱚᱨ ᱦᱚᱱᱚᱛ ᱥᱮᱫᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾

ᱦᱚᱲ ᱮᱞ
ᱥᱤᱧᱚᱛ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱒,᱐᱓᱕,᱐᱖᱔ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱥᱞᱚᱵᱷᱮᱱᱤᱭᱟ (Slovenia) ᱫᱤᱥᱚᱢ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾https://en.wikipedia.org/wiki/Mehsana_district#cite_note-cia-7 ᱱᱚᱣᱟ ᱦᱚᱱᱚᱛ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱫᱚ  ᱒᱒᱙ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ (ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱷᱚᱱ) ᱾  ᱡᱟᱱᱟᱝ ᱨᱮᱥᱤᱳ,᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱙᱒᱕ ᱟᱨ ᱥᱟᱱᱟᱢ ᱦᱚᱲ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ ᱘᱔.᱒᱖ % ᱾ ᱦᱚᱱᱚᱛ ᱨᱮ ᱖᱐᱐ ᱠᱷᱚᱱ ᱵᱤᱥᱛᱤ ᱜᱮ ᱟᱹᱛᱩ ᱢᱮᱱᱟᱜᱼᱟ ᱾ ᱒᱒.᱔᱔ % ᱦᱚᱲ ᱫᱚ ᱵᱟᱡᱟᱨ ᱱᱟᱜᱟᱨ ᱢᱮᱱᱟᱜ ᱠᱚᱣᱟ ᱾https://en.wikipedia.org/wiki/Mehsana_district#cite_note-2

ᱯᱟᱹᱨᱥᱤ
ᱜᱩᱡᱽᱨᱟᱴᱤ ᱯᱟᱹᱨᱥᱤ ᱛᱮᱫᱚ ᱙᱗.᱕᱘% ᱟᱨ ᱦᱤᱱᱫᱤ  ᱯᱟᱹᱨᱥᱤ ᱛᱮᱫᱚ ᱑.᱙᱙ % ᱦᱚᱲ ᱟᱠᱚᱣᱟᱜ ᱟᱭᱳ ᱟᱲᱟᱝ ᱵᱟᱝᱢᱟ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮᱠᱚ ᱨᱚᱲ ᱮᱫᱟ ᱾https://en.wikipedia.org/wiki/Mehsana_district#cite_note-9
2011 Census of India, Population By Mother Tongue

 ᱪᱟᱪᱞᱟᱣ 
ᱦᱚᱱᱚᱛ ᱨᱮ ᱮᱭᱟᱭ ᱜᱚᱴᱟᱝ ᱵᱤᱫᱷᱟᱱ ᱥᱚᱵᱷᱟ ᱢᱟᱹᱪᱤ ᱢᱮᱱᱟᱜ ᱟᱠᱟᱫᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱡᱮᱢᱚᱱ ᱑/ᱠᱷᱮᱨᱟᱞᱩ(Kheralu),᱒/ᱩᱱᱡᱷᱟ (Unjha),᱓/ᱵᱷᱤᱥᱱᱚᱜᱚᱨ(Visnagar) ᱔/ᱵᱮᱪᱟᱨᱟᱡᱤ(Becharaji) ᱕/ᱠᱟᱰᱤ(Kadi) ᱖/ᱢᱟᱦᱥᱮᱱᱟ(Mahesana) ᱟᱨ ᱗/ᱵᱷᱤᱡᱟᱯᱩᱨ(Vijapur) ᱾   ᱠᱷᱮᱨᱟᱞᱩ ᱫᱚ ᱯᱟᱴᱚᱱ ᱞᱳᱠ ᱥᱳᱵᱷᱟ (Patan Lok Sabha) ᱨᱮᱭᱟᱜ ᱢᱤᱫ ᱠᱮᱪᱟᱜ ᱟᱨ ᱵᱟᱫᱽ ᱛᱮᱱᱟᱜ ᱠᱚᱫᱚ ᱢᱮᱦᱥᱟᱱᱟ ᱞᱳᱠ ᱥᱚᱵᱷᱟ (Mehsana Lok Sabha)                   ᱛᱟᱹᱨᱤᱨᱮ ᱢᱮᱱᱟᱜ ᱟᱠᱟᱫᱟ ᱾
ᱚᱱᱠᱟ ᱜᱮ ᱦᱚᱱᱚᱛ ᱫᱚ ᱜᱮᱞ ᱜᱚᱴᱟᱝ ᱛᱚᱦᱥᱤᱞ ᱨᱮᱠᱚ ᱦᱟᱹᱴᱤᱧ ᱟᱠᱟᱫᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱑/ᱵᱮᱪᱟᱨᱟᱡᱤ(Becharaji) ᱒/ᱠᱟᱰᱤ(Kadi) ᱓/ᱠᱷᱮᱨᱟᱞᱩ (Kheralu) ᱔/ᱥᱟᱛᱞᱟᱥᱟᱱᱟ (Satlasana)     ᱕/ᱵᱷᱟᱫᱽ ᱱᱚᱜᱚᱨ (Vadnagar) ᱖/ᱢᱮᱦᱥᱟᱱᱟ (Mehsana) ᱗/ᱵᱷᱤᱡᱟᱯᱩᱨ(Vijapur) ᱘/ᱵᱷᱤᱥ ᱱᱚᱜᱚᱨ(Visnagar) ᱙/ᱡᱳᱛᱟᱱᱟ(Jotana) ᱟᱨ ᱑᱐/ᱩᱱᱡᱷᱟ(Unjha)᱾

 ᱱᱟᱜᱟᱢ 
ᱨᱟᱡᱽᱯᱩᱛ, ᱪᱟᱵᱷᱫᱟ ᱵᱚᱝᱥᱚ (Chavda dynasty) ᱨᱤᱱᱤᱡ ᱢᱮᱦᱥᱟᱡᱤ ᱪᱟᱵᱷᱫᱟ ᱨᱟᱡᱟ (Mehsaji Chavda) ᱱᱚᱣᱟ ᱢᱮᱦᱥᱟᱱᱤ ᱮᱞᱚᱠᱟ ᱫᱚᱭ ᱵᱮᱨᱮᱫ ᱞᱮᱜᱼᱟ ᱑᱔᱑᱔ ᱥᱟᱹᱦᱤᱛ ᱨᱮ, ᱩᱱ ᱚᱠᱛᱚ ᱱᱚᱣᱟ ᱮᱞᱟᱠᱟ ᱨᱮᱭᱟᱝ ᱧᱩᱢ ᱫᱚ  ᱵᱷᱤᱠᱨᱚᱢ ᱥᱟᱢᱣᱟᱛ (vikram Samwat) ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱑᱙᱐᱒ ᱥᱟᱹᱦᱤᱛ ᱨᱮ  ᱜᱟᱮᱠᱣᱟᱰ ᱠᱚ(Gaekwads) ᱢᱮᱦᱥᱟᱱᱟ ᱛᱮ  ᱪᱟᱪᱞᱟᱣ ᱟᱹᱢᱟᱹᱞᱤ ᱫᱚᱠᱚ ᱩᱪᱟᱹᱲ ᱟᱹᱜᱩ ᱞᱮᱫᱟ ᱾ ᱑᱙᱔᱗ ᱫᱤᱥᱚᱢ ᱯᱷᱩᱨᱜᱟᱹᱞ ᱚᱠᱛᱮ ᱱᱚᱣᱟ ᱮᱞᱟᱠᱟ ᱠᱚᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱠᱚ ᱥᱮᱞᱮᱫ ᱞᱮᱫᱟ ᱾ ᱩᱱ ᱚᱠᱛᱚ ᱱᱚᱣᱟ ᱠᱚᱫᱚ ᱵᱚᱢᱵᱮᱣ ᱯᱚᱱᱚᱛ ᱛᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱑᱙᱖᱐ ᱥᱟᱹᱦᱤᱛ ᱨᱮ ᱜᱩᱡᱽᱨᱟᱴ ᱟᱨ ᱢᱚᱦᱟᱨᱟᱥᱴᱨᱚ ᱵᱟᱨ ᱯᱚᱱᱚᱛ ᱨᱮᱠᱚ ᱦᱟᱹᱴᱤᱧ ᱞᱮᱫᱟ, ᱥᱟᱶᱛᱮ ᱢᱮᱦᱥᱟᱱᱟ ᱫᱚ ᱜᱩᱡᱽᱨᱟᱴ ᱨᱮᱭᱟᱜ ᱢᱤᱫ ᱦᱚᱱᱚᱛ ᱪᱷᱟᱹᱴᱭᱟᱹᱨ ᱞᱮᱱᱟ ᱾
https://en.wikipedia.org/wiki/Mehsana_district#cite_note-GG1975-6
https://en.wikipedia.org/wiki/Mehsana_district#cite_note-dp-4

ᱥᱟᱹᱠᱷᱭᱟᱹᱛ